A Hard Day's Night (album)
A Hard Day's Night treći je studijski album britanske rok grupe The Beatles, objavljen 10. jula 1964 pod izdavačkom kućom Parlophone. Američka verzija albuma objavljena je dvije sedmice ranije, 26. juna 1964. pod United Artists Records s drugačijim spiskom pjesama. Za razliku od prva dva albuma Beatlesa, svih 13 pjesama na A Hard Day's Night napisali su John Lennon i Paul McCartney, što ukazuje na razvoj njihovog partnerstva u pisanju pjesama. Album sadrži "A Hard Day's Night" s prepoznatljivim početnim akordom i "Can't Buy Me Love", oba transatlantska singla benda, koji su zauzeli prvo mjesto. U nekoliko pjesama, George Harrison svira Rickenbackerovu električnu gitaru s 12 žica, zvuk koji je utjecao na Byrdse i druge grupe u folk-rok/jangle-pop pokretu. Album je 2000. zauzeo 5. mjesto na listi 100 najboljih britanskih albuma ikad u časopisu Q. Godine 2012. godine je zauzeo 307. mjesto na listi 500 najboljih albuma svih vremena u časopisu Rolling Stone.